Қазақстан Республикасы Ұлттық экономика министрлігі — Қазақстан Энциклопедиясы
"Қазақстан Республикасы Ұлттық экономика министрлігі — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Қазақстан Республикасы Ұлттық экономика министрлігі — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Қазақстан Республикасы Ұлттық экономика министрлігі — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 655
TEXT: Қазақстан Энциклопедиясы орган Қазақстан Республикасы Ұлттық экономика министрлігі — Қазақстан Республикасының Үкіметі құрамына енетін орталық атқарушы органы. Министрлік Қазақстан Республикасындағы стратегиялық жоспарлау, салық және бюджет саясаты, сондай-ақ кеден ісі саласындағы саясат, мемлекеттік және мемлекет кепілдік берген қарыз алу және борыш, мемлекеттік-жекешелік әріптестік, мемлекеттік инвестициялық жобалар, бәсекелестікті қорғау және монополиялық қызметті шектеу, табиғи монополиялар мен реттелетін нарықтар, халықаралық экономикалық және қаржы қатынастары, оның ішінде халықаралық экономикалық интеграцияны реттеу, сыртқы сауда қызметін реттеу және дамыту, сауда қызметін реттеу, мемлекеттік активтерді басқару, оның ішінде корпоративтік басқару сапасын арттыру, мемлекеттік басқару жүйесін дамыту, мемлекеттік қызметтер көрсету саласындағы мемлекеттік саясатты дамыту, жұмылдыру даярлығы және жұмылдыру, халықтың көші-қоны, мемлекеттік материалдық резерв жұмыстарын атқарады. ҚР премьер-министрдің ресми сайтындағы ақпарат Қазақстан Республикасы Президентінің «Қазақстан Республикасы мемлекеттік басқару жүйес iн одан әр i жетілдіру шаралары туралы» 2002 жылғы 28 тамыздағы №931 Жарлығымен Қазақстан Республикасы Экономика және сауда министрлігінен – экономикалық жоспарлау, Қазақстан Республикасы Қаржы министрлігінен – бюджетті жоспарлау функциясы және ҚР Президенті жанындағы Стратегиялық жоспарлау және реформалар жөніндегі агенттігінен – стратегиялық жоспарлау функцияларының бірігуі негізінде «Қазақстан Республикасының Экономика және бюджетті жоспарлау министрлігі» құрылды. Экономика және бюджетті жоспарлау министрі лауазымына Қайрат Келімбетов тағайындалып, Министрлікті 3 жыл бойында басқарды. 2005 жылы Қазақстан Республикасы Премьер-Министрінің Орынбасары қызметін қоса атқара отырып, Министрлік басшылығына Кәрім Мәсімов тағайындалды. 2006 жылы Кәрім Қажымқанұлы Мәсімовті Қазақстан Республикасының Премьер-Министрі қызметіне бекіткеннен кейін, министрпремьер-Министрдің Орынбасары лауазымына Аслан Мусин тағайындалды. Мусин Қазақстан Республикасы Премьер-Министрінің Орынбасары лауазымына бекітілгеннен кейін, 2007 жылдың тамызында Экономика және бюджетті жоспарлау министрі болып Бақыт Сұлтанов, Жауапты хатшы – Дина Шәженова, вицеминистрлер – Лена Мағауияқызы Қармазина, Марат Әпсеметұлы Құсайынов, Ғалымжан Олжайұлы Пірматов тағайындалды. Қазақстан Республикасы Президентінің 2010 жылғы 12 наурыздағы Жарлығына сәйкес сауда саласындағы функциялар ен құзіреттер тапсырыла отырып Экономика және бюджетті жоспарлау министрлігі Қазақстан Республикасы Экономикалық даму және сауда министрлігі болып қайта құрылды. Экономикалық даму және сауда министрі лауазымына Жанар Айтжанова тағайындалды. 2011 жылдың сәуірінде ҚР Премьер-Министрі К. Қ. Мәсімов Экономикалық даму және сауда министрлігі ұжымына жаңа Министр – Қайрат Келімбетовты таныстырды. Қазақстан Республикасы Президентінің 2011 жылғы 16 сәуіріндегі Жарлығымен Жанар Сейдахметқызы Айтжанова Қазақстан Республикасының Экономикалық интеграция істері жөніндегі министрі болып тағайындалды. ҚР Экономикалық интеграция істері жөніндегі министрінің қызметі Қазақстан Республикасының Кеден одағы мен Еур Аз ЭҚ аясындағы Бірыңғай экономикалық кеңістік жұмысына қатысуды қамтамасыз етуге, сондай-ақ Қазақстанның Дүниежүзілік сауда ұйымына мүше болуы бойынша келіссөздер жүргізуге бағытталған. Экономикалық интеграция жөніндегі жұмыс органының функцияларын Қазақстан Республикасы Экономикалық даму және сауда министрлігінің жекелеген құрылымдық бөлімшелері атқарады. Мемлекет басшысының «Қазақстан Республикасының мемлекеттік басқару жүйесін одан әрі жетілдіру жөніндегі шаралар туралы» жарлығына сәйкес, 2011 жылғы 12 тамызда Экономикалық даму және сауда министрлігіне бірқатар қосымша қызметтер мен өкілеттіктер тапсырылды: бюджет және салық саласындағы саясатты әзірлеу және қалыптастыру, кеден ісі саласындағы саясат, табиғи монополиялар және реттелетін нарықтар, бәсекелестікті қорғау мен монополиялық қызметті шектеу саласындағы саясатты әзірлеу және қалыптастыру мәселелері. Аталмыш жарлық бойынша Қазақстан Республикасы Үкіметінің Қаулысымен 2011 жылғы 23 қыркүйекте ауылдық аймақтарды дамыту бойынша қызметтердің іске асырылуын күшейту үшін Өңірлерді дамыту комитеті және жеке кәсіпкерлік субъектілерінің құқығын қорғауға бағытталған Қазақстан Республикасы заңнамаларының сақталуын бақылау бойынша қызметті жүзеге асыру үшін Кәсіпкерлікті дамыту комитеті құрылды. 2012 жылғы қаңтарда Қазақстан Республикасы Экономикалық даму және сауда министрі болып Бақытжан Сағынтаев тағайындалды. Министр Бақытжан Сағынтаевтың басшылығымен өңірлік дамудың, «Бизнестің жол картасы 2020», «Халықтық IPO» бағдарламаларының жаңа бағыттарын айқындап, бірқатар құжаттар қабылданды. 2012 жылдың 25 қыркүйегінде Қазақстан Республикасы Президентінің Жарлығына сәйкес Б. Сағынтаев «Нұр отан» халықтық-демоқратиялық партиясы төрағасының бірінші орынбасары болып тағайындалып, Қазақстан Республикасы Экономикалық даму және сауда министрі қызметіне Ерболат Досаев келді. Министрліктің тарихы 2013 жылы 16 қаңтарда Қазақстан Республикасы Президентінің «Қазақстан Республикасы мемлекеттік басқару жүйес iн одан әр i жетілдіру шаралары туралы» жарлығына сәйкес Қазақстан Республикасы Экономикалық даму және сауда министрлігі Қазақстан Республикасының Экономика және бюджеттік жоспарлау министрлігі болып өзгертілді. Қазақстан Республикасы Президентінің «Қазақстан Республикасы мемлекеттік басқару жүйес iн одан әр i жетілдіру шаралары туралы» жарлығы 2014 жылы 6 тамызда министрліктер мен ведомстволар қайта құрылуына байланысты Қазақстан Республикасының Экономика және бюджеттік жоспарлау министрлігі Қазақстан Республикасының Ұлттық экономика министрлігі болып қайта құрылды. ҚР Президентінің Жарлығымен бірқатар министрліктер мен ведомстволар қайта құрылып, жаңа өкілеттіктер берілді Ерболат Асқарбекұлы Досаев министрліктің басшысы болып тағайындалды. Республикасының министрліктері
